CELEX: 62011CN0533
Language: hu
Date: 2011-10-19 00:00:00
Title: C-533/11. sz. ügy: 2011. október 19-én benyújtott kereset — Európai Bizottság kontra Belga Királyság

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/29
            
         
      2011. október 19-én benyújtott kereset — Európai Bizottság kontra Belga Királyság
      (C-533/11. sz. ügy)
      (2012/C 25/51)
      Az eljárás nyelve: francia
      
         Felek
      
      
         Felperes: Európai Bizottság (képviselők: S. Pardo Quintillán és A. Marghelis meghatalmazottak)
      
         Alperes: Belga Királyság
      
         Kereseti kérelmek
      
      
                  —
               
               
                  A Bíróság állapítsa meg, hogy a Belga Királyság, mivel nem hozta meg a Bíróság C-27/03. sz. ügyben 2004. július 8-án hozott ítéletében foglaltak teljesítéséhez szükséges valamennyi intézkedést, nem teljesítette az Európai Unió működéséről szóló szerződés 260. cikke (1) bekezdéséből eredő kötelezettségeit,
               
            
                  —
               
               
                  kötelezze a Belga Királyságot, hogy fizesse meg a Bizottságnak a javasolt 55 836 EUR összegű kényszerítő bírságot a C-27/03. sz. ügyben 2004. július 8-án hozott ítéletben foglaltak teljesítésével kapcsolatos késedelem minden egyes napjára a jelen ügyben meghozandó ítélet kihirdetésének napjától a C-27/03. sz. ügyben hozott ítéletben foglaltak teljesítésének napjáig,
               
            
                  —
               
               
                  kötelezze a Belga Királyságot, hogy fizessen a Bizottságnak 6 204 EUR napi átalányösszeget a C-27/03. sz. ügyben 2004. július 8-án hozott ítélet kihirdetésének napjától a jelen ügyben meghozandó ítélet kihirdetésének napjáig, vagy a C-27/03. sz. ügyben hozott ítéletben foglaltak teljesítésének napjáig, amennyiben annak végrehajtására korábban kerül sor,
               
            
                  —
               
               
                  a Belga Királyságot kötelezze a költségek viselésére.
               
            
         Jogalapok és fontosabb érvek
      
      A Bizottság keresete alátámasztása érdekében arra hivatkozik, hogy a Bruxelles-Capitale (Brüsszel-Főváros) agglomerációt, valamint a vallon régióban található hat, 10 000 LE-nél (lakosegyenérték) nagyobb agglomerációt illetően a települési szennyvízgyűjtő-rendszerek máig nem tesznek eleget a települési szennyvíz kezeléséről szóló, 1991. május 21-i 91/271/EGK tanácsi irányelv (1) 3. cikke (1) bekezdése előírásainak.
      Továbbá a Région de Bruxelles-Capitale (Brüsszel-Főváros régió) agglomerációját, a flamand régióban egy 10 000 LE-nél nagyobb agglomerációt, és a vallon régióban 19, 10 000 LE-nél nagyobb agglomerációt illetően az érzékeny területekre bocsátott ezen vizek kezelési rendszerei máig nem felelnek meg a 91/271/EGK irányelv 5. cikke (2) és (3) bekezdése előírásainak.
      A Bizottság ebből azt a következtetést vonja le, hogy Belgium mostanáig nem hozta meg a Bíróság 2004. július 8-án hozott ítéletében foglaltak teljes végrehajtásához szükséges rendelkezéseket.
      
         (1)  HL L 135., 40. o.; magyar nyelvű különkiadás 15. fejezet, 2. kötet, 26. o.